ອິສຣາແອລ ກັບກຸ່ມຮາມັສ ສືບຕໍ່ ການສູ້ລົບກັນ ຄືນໃໝ່ (ວີດີໂອ)
ການ​ຕໍ່ສູ້​ກັນ ທີ່​ໄດ້​​ເລີ້ມ​ຄືນ​ໃໝ່​ ໃນ​ວັນສຸກ​ວານ​ນີ້ ຫຼັງຈາກທີ່ການ​ຢຸດ​ຍິງກັນ ​​ເປັນ​ເວລາ 3 ມື້ ​ໃນ​ສົງຄາມ ​​ທີ່ມີ​ມາ​ໄດ້​ນຶ່ງເດືອນ​ແລ້ວນັ້ນ ບໍ່ໄດ້ຖືກຕໍ່ເວລາອອກໄປ.
ການສູ້ລົບກັນລະຫວ່າງ ກອງທັບອິສຣາແອລ ກັບກຸ່ມຮາມັສ ຍັງສືບຕໍ່ມາໃນວັນເສົາມື້ນີ້ ຢູ່ຕາມເຂດກາຊາ ແລະເຈົ້າໜ້າທີ່ ການແພດຂອງປາແລສໄຕນ໌ກ່າວວ່າ ມີຢ່າງນ້ອຍ 3 ຄົນເສຍ ຊີວິດ ການຕໍ່ສູ້ກັນ ທີ່ໄດ້ເລີ້ມຄືນໃໝ່ໃນວັນສຸກວານນີ້ ຫຼັງຈາກທີ່ ມີການຢຸດຍິງກັນເປັນເວລາ 3 ມື້ ໃນສົງຄາມທີ່ມີມາໄດ້ນຶ່ງ ເດືອນແລ້ວນັ້ນ ໄດ້ເປັນການທັບມ້າງຄວາມພະຍາຍາມທີ່ ນຳພາໂດຍອີຈິບ ເພື່ອຈະໃຫ້ມີການຢຸດຍິງລະຍະຍາວລະ ຫວ່າງຄູ່ ປໍລະປັກທີ່ຂົມຂື່ນດັ່ງກ່າວ ອິສຣາແອລ ໄດ້ຖະຫລົ່ມເຂດກາຊາ ດ້ວຍການໂຈມຕີທາງອາກາດຫຼາຍໆບັ້ນ ໃນວັນສຸກ ວານນີ້ ບໍ່ດົນຫຼັງຈາກທີ່ພວກຮາມັສເລີ້ມຍິງຈະຫລວດຫຼາຍໆລູກໃສ່ອິສຣາແອລຄືນໃໝ່ ລຸນຫຼັງທີ່ການເຈລະຈາກັນ ຢູ່ນະຄອນຫລວງໄຄໂຣຂອງອີຈິບ ເພື່ອ ຈະຂະຫຍາຍການ ຢຸດຍິງອອກໄປຕື່ມອີກນັ້ນ ບໍ່ສຳເລັດຜົນ ກອງທັບອິສຣາແອລ ກ່າວຫາວ່າພວກຮາມັສຢູ່ໃນກາຊາ ວ່າ ໄດ້ລະເມີດການຢຸດຍິງລະຍະ 72 ຊົ່ວໂມງນັ້ນ ຫຼາຍຊົ່ວໂມງ ກ່ອນທີ່ຈະໝົດເວລາລົງ ໃນຕອນເຊົ້າຂອງວັນສຸກວານນີ້ ໂຄສົກຂອງລັດຖະບານອິສຣາແອລ ກ່າວວ່າ ພວກຮາມັສ ໄດ້ແນການໂຈມຕີໃສ່ບັນດາພົນລະເຮືອນ ຢ່າງບໍ່ເລືອກໜ້າ ທະຫານອິສຣາແອລ ຈຳນວນ 64 ຄົນ ແລະພົນລະເຮືອນ 3 ຄົນໄດ້ຖືກຂ້າຕາຍໃນການຕໍ່ສູ້ກັນນີ້ ການເສຍຊີວິດສ່ວນ ໃຫຍ່ ແມ່ນເກີດຂຶ້ນ ໃນລະຫວ່າງການບຸກເຂົ້າໄປຂອງກອງ ທະຫານອິສຣາແອລ ເພື່ອທຳລາຍອຸມມົງຂ້າມຊາຍແດນ ທັງ ຫຼາຍ ຂອງພວກຮາມັສນັ້ນ ຊາວປາແລສໄຕນ໌ເກືອບເຖິງ 1,900 ຄົນ ສ່ວນໃຫຍ່ແມ່ນພົນລະເຮືອນ ໄດ້ເສຍຊີວິດ ເຊັ່ນກັນ ພວກ ຮາມັສກ່າວວ່າ ພວກເຂົາຈະບໍ່ຢຸດເຊົາ ການຕໍ່ສູ້ຈົນກວ່າອິສຣາແອລຈະຍົກເລີກ ການປິດລ້ອມເຂດກາຊາ ມາເປັນເວລາ 7 ປີແລ້ວນັ້ນ ທີ່ໄດ້ເຮັດໃຫ້ຊາວກາຊາ ອອກ ຈາກເຂດກາຊາໄປບໍ່ໄດ້ ອິສຣາແອລກ່າວວ່າ ພວກຕົນຈະຢຸດຕິການປິດລ້ອມ ຫຼັງຈາກ ທີ່ກາຊາບໍ່ມີພວກນັກລົບແລ້ວເທົ່ານັ້ນ ຊຶ່ງເປັນເງື່ອນໄຂ ທີ່ຮາມັສໄດ້ປະຕິເສດ